wickkiey/tamil-wikipedia-markdown huggingface dataset:
# 2001: ஏ ஸ்பேஸ் ஒடிசி (திரைப்படம்)


}}  
| cinematography = ஜெஃப்ரி அஸ்வொர்த்  
| editing = ரே லியோய்ஜோ  
| studio = ஸ்டான்லி குப்ரிக் புரொடக்சன்ஸ்  
| distributor = மெட்ரோ கோல்ட்வைன் மேயர்  
| released =  
| runtime =  
| country =  
**2001: ஏ ஸ்பேஸ் ஒடிஸி** (***2001: A Space Odyssey***) ( பொருள்; 2001: ஒரு விண்வெளிப் பயணம்) என்பது 1968 ஆண்டைய காவிய அறிவியல் புனைகதைத் திரைப்படம் ஆகும். இப்படத்தை இசுடான்லி குப்ரிக்கு தயாரித்து இயக்கியுள்ளார். ஆர்தர் சி. கிளார்க்கின் ‘தி சென்ட்டினெல்’ என்ற சிறுகதைதான் ‘2001: ஒரு விண்வெளிப் பயணம்’ படத்துக்குத் தொடக்கப்புள்ளி. அந்தக் கதையை குப்ரிக்கும் கிளார்க்கும் சேர்ந்து புதின வடிவில் விரிவாக்க ஆரம்பித்து, அதன் அடிப்படையிலேயே படத்தை உருவாக்கி, படம் வெளியானதையடுத்து, புதினமும் வெளியிடப்பட்டது. இந்தப்படமானது புரிந்துகொள்ள மிகவும் கடினமானதாக இருந்த்தாக கருதப்பட்டாலும், இந்தப் படத்தில் விளக்கங்கள் ஏதும் அளிக்கப்படவில்லை. மாறாக, பார்வையாளர்களை அவர்களுக்கு விருப்பமான விளக்கங்களைக் கொடுத்துக்கொள்ள இயக்குநர் தூண்டினார்.  

*2001: எ ஸ்பேஸ் ஒடிசி *திரைப்பத்தை அமெரிக்க ஸ்டுடியோவான மெட்ரோ கோல்ட்வைன் மேயர் நிதியுதவி செய்து, விநியோகித்தது, என்றாலும், படத்தின் படப்பிடிப்பு கிட்டத்தட்ட முற்றிலுமாக இங்கிலாந்தில் படமாக்கப்பட்டு, படத்தொகுப்பும் செய்யப்பட்டது. இந்தப்பணிகளுக்கு இங்கிலாந்தின் எம்ஜிஎம்- பிரித்தானிய ஸ்டுடியோஸ் மற்றும் ஷெப்பர்ட்டன் ஸ்டுடியோஸ் ஆகியவற்றில் உள்ள வசதிகள் பயன்படுத்தப்பட்டன. இந்தத் திரைப்படம் வெளியானபோது விமர்சகர்கள் மற்றும் பார்வையாளர்கள் மத்தியில் கலவையான விமர்சனங்களைப் பெற்றது, என்றாலும் 1968 ஆம் ஆண்டின் மிகக் கூடுதலான வசூலை ஈட்டிய வட அமெரிக்க திரைப்படம் என்ற பெயரைப் பெற்றது. மேலும் இது நான்கு அகாதமி விருதுகளுக்குப் பரிந்துரைக்கப்பட்டது.  

2001: ஏ ஸ்பேஸ் ஒடிசி திரைப்படமானது இதுவரை எடுக்கப்பட்ட திரைப்படங்களில் மகத்தான மற்றும் மிகவும் செல்வாக்கைச் செலுத்தும் திரைப்படங்களில் ஒன்றாக பரவலாக இக்காலத்தில் கருதப்படுகிறது.  
## கதைச்சுருக்கம்
படத்தின் கதைத் துவக்கமானது நாற்பது லட்சம் ஆண்டுகளுக்கு முன்னதாக துவங்குகிறது. கதையின் துவக்கத்தில் ஆப்பிரிக்காவில் ஒரு சிறிய தண்ணீர் குட்டையை தங்கள் ஆதிக்கத்தில் கொண்டுவர இரண்டு மனிதக் குரங்குக் கூட்டங்கள் போட்டியிடுகின்றன. இச்சூழலில் அங்கு கரிய நிறத்திலான ஒரு செவ்வகக் கல்லோன்று காணப்படுகின்றது. அந்தக் கல்லைச் சுற்றி சில குரங்குகள் வருகின்றன. அப்போது அக்கல்லால் அக்கூட்டத்தில் உள்ள ஒரு குரங்குகானது ஒரு மாற்றத்தை அடைகிறது. மாற்றம் பெற்ற அக்குரங்கானது அங்கு இருந்த ஒரு எலும்பை ஆயுதமாகப் பயன்படுத்தி தன் எதிரிக் கூட்டத்தில் இருந்த குரங்கொன்றைக் கொன்று தண்ணீர் குட்டையை தன் ஆதிக்கத்தின்கீழ் கொண்டுவருகின்றது. இதைத் தொடர்ந்து கதையானது நாற்பது இலட்சம் ஆண்டுகள் தாண்டி 2001 ஆண்டுக்கு வந்து சேருகிறது. குரங்குகள் கண்டதைப் போன்ற ஒரு கல் நிலவில் புதைக்கப்பட்டிருக்கிறது. நிலவுக்கு வரும் விண்வெளி வீரர்கள் அக்கல்லை ஆராய்கின்றனர். அப்போது அந்த வீரர்களில் சிலரை ஹால் என்னும் கணினி கொன்றுவிடுகிறது. அதைக் கொல்லும் பிரதான பாத்திரமான டேவிட் போமேன் காலவெளியூடான பயணத்தை மேற்கொள்கிறார் என்று கதை பயணிக்கிறது.  
=
# ஆக்சிசனேற்றி அமிலம்

**ஆக்சிசனேற்றி அமிலம்** (An oxidizing acid) வலிமையான ஆக்சிசனேற்றியாகச் செயல்படும் ஒரு பிரான்ஸ்டெட் அமிலமாகும். அனைத்து பிரான்ஸ்டெட் அமிலங்களும் ஆக்சிசனேற்றிகளாக செயல்பட முடியும். ஏனெனில், அமிலத்தன்மையுள்ள புரோட்டானானது, ஐதரசன் வாயுவாக (நீரியமாக) ஒடுக்கமடையக் கூடும். சில அமிலங்கள் ஐதரசன் அயனியைக் காட்டிலும் வலிமையான ஆக்சிசனேற்றிகளாகச் செயல்படக்கூடிய வேறு சில அமைப்புகளைக் கொண்டுள்ளன. பொதுவாக, அவை எதிரயனியின் அமைப்பில் ஆக்சிசனைக் கொண்டிருக்கும். இவை நைட்ரிக் காடி, பெர்குளோரிக் அமிலம், குளோரிக் அமிலம், குரோமிக் அமிலம், மற்றும் அடர் சல்பூரிக் அமிலம் ஆகியவற்றை உள்ளடக்கிய அமிலங்களாகும்.  

## பொதுப் பண்புகள்
ஆக்சிசனேற்றிகளாகப் பயன்படும் அமிலங்கள், வினைத்திறன் குறைந்த உலோகங்களைக் கூட ஆக்சிசனேற்றம் செய்யுமளவிற்கு வலிமையான ஆக்சிசனேற்றிகளாகச் செயல்படுகின்றன. இவற்றில் செயற்படு ஆக்சிசனேற்றக் காரணியானது H<sup>+</sup> அயனிகளாக இருப்பதில்லை. உதாரணமாக, தாமிரம் வினைத்திறனற்ற உலோகமாக இல்லாமலும், ஐதரோகுளோரிக் காடியுடன் வினையாற்றும் தன்மையற்றும் உள்ளது. இருப்பினும், நீர்த்த நைட்ரிக் அமிலங்கள் கூட (நைத்திரேட்டு அயனிகள் செயல்மிகு ஆக்சிசனேற்றிகளாக செயல்படுவதன் காரணமாக) தாமிரத்தை Cu<sup>2+</sup> அயனிகளாக, ஆக்சிசனேற்றம் செய்யக்கூடும்:  

: 3 Cu + 8 HNO<sub>3</sub> → 3 Cu<sup>2+</sup> + 2 NO + 4 H<sub>2</sub>O + 6 NO<sub>3</sub><sup>−</sup>  

சில நேரங்களில் வலிமையான ஆக்சிசனேற்றத்திற்கான காரணியாக அமிலத்தின் செறிவு கூட அமைந்து விடுகிறது. மீண்டும், தாமிரத்தையே உதாரணமாக எடுத்துக் கொண்டால் அது நீர்த்த சல்பூரிக் அமிலத்துடன் வினையேதும் புரிவதில்லை, ஆனால், அடர் சல்பூரிக் அமிலத்தில், அதிக அமிலச் சூழல் மற்றும் அதிக சல்பேட்டு அயனிகளின் செறிவு ஆகியவை சல்பேட்டு அயனிகளை ஆக்சிசனேற்றக் காரணியாகச் செயல்பட வைக்கிறது:  

: Cu + 2 H<sub>2</sub>SO<sub>4</sub> → SO<sub>2</sub> + 2 H<sub>2</sub>O + SO<sub>4</sub><sup>2−</sup> + Cu<sup>2+</sup>
# ஜி. ஏ. நடேசன்


**கணபதி அக்ரகாரம் அண்ணாதுரை அய்யர் நடேசன்** அல்லது **ஜி. ஏ. நடேசன்** (**Ganapathi Agraharam Annadhurai Ayyar Natesan**) (25 ஆகஸ்டு 1873 – 29 ஏப்ரல் 1948) சென்னை மாகாணத்தில் வாழ்ந்த இந்திய விடுதலைப் போராட்ட வீரர், எழுத்தாளர், இதழாளர், அரசியல்வாதி மற்றும் நூல் வெளியிட்டாளர் ஆவார்.  

இவர் நிறுவிய ஜி. ஏ. நடேசன் & கோ நூல் வெளியிட்டு நிலையம், இந்திய தேசிய விடுதலை உணர்வுகளை தூண்டும் நூல்களை வெளியிடுவதில் முன்னிலை வகித்தது.  

## இளமை வாழ்க்கை
ஜி. ஏ. நடேசன் தஞ்சாவூர் மாவட்டம், பாபநாசம் வட்டம், பாபநாசம் ஊராட்சி ஒன்றியத்தில் உள்ள **கணபதி அக்ரகாரம்** எனும் கிராமத்தில், அண்ணாதுரை அய்யர் என்பாருக்கு 25 ஆகஸ்டு 1873ல் பிறந்தார்.  

பள்ளிப் படிப்பை கும்பகோணத்தில் முடித்தார். கல்லூரிப் படிப்பை சென்னை மாநிலக் கல்லூரியில் பயின்றார். பின்னர் சொந்தமாக நூல் வெளியிட்டு நிறுவனத்தை துவங்குவதற்கு முன்னர் ஒரு ஆங்கிலேயரின் நூல் வெளியீட்டு நிறுவனத்தில் பணியாற்றினார். 1897ல் ஜி. ஏ. நடேசன் & கோ (G. A. Natesan & Co) எனும் நூல் வெளியீட்டு நிறுவனத்தை துவக்கினார்.  

## இந்திய விடுதலை இயக்கம்

ஜி. ஏ. நடேசன் இந்திய விடுதலைப் போராட்டத்தில் பங்கு கொண்டார். 1900ல் ஆங்கில மொழியில் *The Indian Review*, எனும் மாத இதழை வெளியிட்டார். இம்மாத இதழில் இலக்கிய விமர்சனங்கள், விளக்கப் படங்கள், பொருளாதாரம் மற்றும் வேளாண்மை குறித்து செய்திகள் வெளியிட்டார். 17 ஏப்ரல் முதல் 8 மே 1915 வரை தங்கியிருந்தார். 1922ல் இந்திய லிபரல் கட்சியின் தேசிய இணைச் செயலாளராக தேர்ந்தெடுக்கப்பட்டார்.  

## இறப்பு
29 ஏப்ரல் 1948ல் ஜி. ஏ. நடேசன் தமது 74வது அகவையில் மறைந்தார்.  

## அடிக்குறிப்புகள்
# பெருஞ் சமவெளி


**பெருஞ் சமவெளி** (*Great Plains*, சிலநேரங்களில் "the Plains") ஐக்கிய அமெரிக்காவின் மிசிசிப்பி ஆற்று உயர்புல் பிரெய்ரி புல்வெளிகளுக்கு மேற்கிலும் கனடா, அமெரிக்க ராக்கி மலைத்தொடருக்கும் இடையேயுள்ள பரந்த சமமான நிலப்பகுதி (சமவெளி) ஆகும்; இது பெரும்பாலும் பிரெய்ரி புல்வெளிகள், ஸ்டெப்பி புல்வெளிகள், மற்றும் பிற புல்வெளிகளால் அமைந்துள்ளது. இதில்:  
- ஐக்கிய அமெரிக்க மாநிங்களான கேன்சஸ், நெப்ராஸ்கா, வடக்கு டகோட்டா, தெற்கு டகோட்டா முழுமையும்
- கொலராடோ, மொன்ட்டானா, மினசோட்டா, நியூ மெக்சிகோ, ஓக்லகோமா, டெக்சஸ், வயோமிங் மாநிலங்களின் சில பகுதிகளும்
- கனடிய மாகாணங்கள் ஆல்பர்ட்டா, மானிட்டோபா, சஸ்காச்சுவான் ஆகியவற்றின் தென் பகுதிகளும்
அடங்கும்.  
இப்பகுதி பெரும் திறந்தவெளி கால்நடைப்பண்ணைகளுக்காகவும் உலர்நில வேளாண்மைக்காகவும் அறியப்படுகின்றது.  

கனடியப் பகுதியில் உள்ள சமவெளி கனடியப் பிரெய்ரிகள் எனப்படுகின்றன. ஆல்பர்ட்டா, சஸ்காச்சுவானின் தென்பகுதி, தென் மானிட்டோபாவின் குறுகிய பகுதிகளில் இது பரவியுள்ளது. சிறு புவியியல் பகுதியாக இருப்பினும் இந்த மூன்று மாகாணங்களின் பெரும்பாலான மக்கள்தொகை இங்குதான் வசிக்கின்றனர்.  

- இதில் சிவப்பாக காட்டப்பட்டுள்ள கோடு 100வது நெடுங்கோடு ஆகும்]]  
பெருஞ்சமவெளிப் பகுதியில் கோடைக்காலம் வெப்பமாகவும் ஈரப்பதம் மிகுந்தும் குளிர்காலங்கள் மிகவும் குளிர்ந்தும் காணப்படும். இங்கு காட்டெருதுகள் பெருமளவில் இருந்தன; அதுவே இங்குள்ள மக்களின் முதன்மை உணவாகவும் இருந்தது. தற்போது இங்கு கால்நடைகளுக்கும் மக்களுக்கும் தேவையான தானியங்கள் விவசாயம் செய்யப்படுகின்றன.
# ஹாக்வார்ட் புகைரதம்

**ஹாக்வார்ட் புகைரதம்** (*Hogwarts Express (Universal Orlando Resort)*) என்பது 1,800 மிமீ (5 அடி 10 7/8 அங்குலம்) அகல இரயில் பாதை உடைய ஒரு பொழுதுபோக்கு இரயில்வே ஆகும். ஐக்கிய அமெரிக்க நாட்டிவன் ஒர்லாண்டோவில் உள்ள யுனிவர்சல் ஆர்லாண்டோ ரிசார்ட்டில் இயக்கப்படுகிறது. இந்த புகைரத பாதை 676 மீட்டர் (2,218 அடி) ஹோக்ஸ்மிடு நிலையத்தில் இருந்து கிங்க்ஸ் கிராஸ் நிலையம் வரை இயக்கப்படும் ஒரு பொழுதுபோக்கு புகைரதம் ஆகும்.  

டோப்பல்மேயர் கார்வன்டா குழு மூலம் தயாரிக்கப்பட்ட இந்த அமைப்பு ஹோக்வார்ட் எக்ஸ்பிரஸின் இரண்டு பிரதிகளுடன் செயல்படுகிறது. பயணத்தின் இரண்டு திசைகள் இரண்டு வேறுபட்ட ஒளிப்பதிவுகளை காட்டுகின்றன. இரண்டு தனித்தனி பொழுதுபோக்கு பூங்காக்கள் உள்ள இரயில் நிலையங்களுக்கு இடையே இரயிலில் பயண விருந்தினர்கள் செல்வதால் பயணிகளின் இரு போழுதுபோக்கு பூங்காக்களின் நுழைவுச்சீட்டுகளும் ஆய்வாளரால் பயணத்தின் போது பரிசோதிகப்படுகிறது.  
ஹாக்வார்ட் புகைரதம் ஜூலை மாதம் 1 ஆம் நாள் 2014 ஆம் ஆண்டு அன்று பொதுமக்களின் பொழுதுபோக்கு அம்சமாக திறக்கப்பட்டது. உத்தியோகபூர்வமாக இயக்கிய பின் ஏழு நாட்கள் கழித்து டியாகான் அலியின் விரிவாக்கத்துடன் மற்றொன்று திறக்கப்பட்டது. இந்த சேவையானது உடனடியாக பிரபலமடைந்தது. ஒரு மாதத்திற்குள் ஒரு மில்லியன் பயணிகள் பயனடைந்தனர்.
# பிரெய்ரி புல்வெளிகள்

, ஐ.அ.; இங்கு சில உயரமான புல் வெளிகளும் குட்டையான புல் வெளிகளுமாக கலந்துள்ளது.]]  

**பிரெய்ரி புல்வெளிகள்** (*Prairies*, / prɛəri /) என்பது வட அமெரிக்காவில் காணப்படும் ஒரு பரந்த புல்வெளி. தென் அமெரிக்காவில் அர்கெந்தீனா, தெற்கு பிரேசில் மற்றும் உருகுவை பகுதிப் புல்வெளியை பம்பாசு என்றும் ஆப்பிரிக்காவின் பகுதிகள் சவான்னா என்றும் குறிப்பிடப்படுகின்றன. ஐரோவாசியா உள்ள புல்வெளிகள் ஸ்டெப்பி புல்வெளிகள். இத்தகைய பகுதிகள் சமவெளிகள். இங்கே மரங்கள் குறைவாக இருப்பதோடு புல்லினங்கள், புதர்கள், குறுமரங்கள் மிகுதியாக இருக்கின்றன.  

பிரெய்ரி என்ற சொற்றொடர் கனடா, அமெரிக்க ஐக்கிய நாடு, மெக்சிக்கோ நாடுகளின் உள்நாட்டுத் தாழ்நிலங்களைக் குறிப்பிடப் பயன்படுத்தப்படுகின்றது. இதில் பெருஞ் சமவெளி முழுமையும் அடங்கும். கிழக்கிலுள்ள சில மலைப்பாங்கான நஞ்சை நிலங்களும் அடங்கும்.  
## பெயர்க்காரணம்
பிரெய்ரீ என்பது *பிரையீயீ* என்ற பிரான்சிய சொல்லிலிருந்து பெறப்பட்டது.இதன் வேர்ச்சொல் இலத்தீன் சொல்லான *பிரதம்* என்பதிலிருந்து உருவானது, அதற்கு "மேய்ச்சலிடம்" என்று பொருள்.
# அல்கைலேற்றம்

**அல்கைலேற்றம்** (Alkylation) என்பது அல்கைல் தொகுதியானது ஒரு மூலக்கூற்றிலிருந்து மற்றொரு மூலக்கூற்றுக்கு மாற்றமடையும் செயல்முறையாகும். அல்கைல் தொகுதியானது கார்பன்நேரயனியாகவோ, மூலிகமாகவோ, கார்பன்எதிரயனியாகவோ அல்லது ஒரு காபீனாகவோ (அல்லது சமானமான வேறு ஏதாவது வடிவிலோ) இடம் மாற்றப்படலாம். அல்கைல் தொகுதியானது ஒரு மூலக்கூறொன்றின் பகுதியாக, C<sub>*n*</sub>H<sub>2*n*+1</sub>,என்ற பொதுவான மூலக்கூற்று வாய்ப்பாட்டை உடையதாகவும் உள்ளதாகும். இதில் *n என்ற முழு* எண் மூலக்கூற்றோடு எத்தனை கார்பன் அணுக்கள் இணைந்துள்ளது என்பதைக் குறிக்கிறது. உதாரணமாக, ஒரு மெதில் தொகுதியானது (*n*&nbsp;=&nbsp;1, CH<sub>3</sub>) என்ற அளவிலான மெத்தேன் மூலக்கூற்றின் (CH<sub>4</sub>) பகுதியாக உள்ளது. **அல்கைலேற்ற காரணிகள்** தெரிவு செய்யப்பட்ட அல்லது தேர்ந்தெடுக்கப்பட்ட அல்கைலேற்றத்தை தேவையான அலிபாட்டிக் கார்பன் சங்கிலியை முன்னதாகத் தேர்ந்தெடுக்கப்பட்ட கரியணுத்தொடரைக் கொண்ட தொடக்க மூலக்கூற்றுடன் சேர்ப்பதால் நிகழ்த்தப்படுகிறது. இது நன்கறியப்பட்ட வேதித்தொகுப்பு முறைகளுள் ஒன்றாகும். அல்கைல் நீக்க வினைகள் என்று அறியப்படும் செயல்முறைகளின் மூலம் அல்கைல் தொகுதிகள் ஒரு மூலக்கூற்றிலிருந்து நீக்கப்படவும் கூடும். அல்கைலேற்றக் காரணிகள் பெரும்பாலும் அவற்றின் கருக்கவர் அல்லது இலத்திரன்கவர் பண்புகளினடிப்படையிலேயே வகைப்படுத்தப்படுகின்றன.  
எண்ணெய் சுத்திகரிப்பு நிலையங்களைப் பொறுத்தவரை **அல்கைலேற்றம்** என்பது ஆல்க்கீன்களுடனான ஐசோபியூட்டேனின் குறிப்பிட்ட அல்கைலேற்றமேயாகும். கல் நெய் அல்லது பெட்ரோலியத்தை மேம்படுத்தும் நோக்கில் அல்கைலேற்றமானது பெட்ரோலியத்திற்கான முதல்தரமான கலவை மூலப்பொருளை உற்பத்தி செய்து தருகிறது.  

மருத்துவத்துறையில், புற்றுநோய் செல்களைச் சிதைக்கப் பயன்படும் வேதிச்சிகிச்சையில் டி. என். ஏ -இன் அல்கைலேற்றம் பயன்படுகிறது. புற்றுநோய் எதிர்ப்புப் பொருட்கள் என்றழைக்கப்படும் மருந்து வகைப் பொருட்களால் அல்கைலேற்றமானது நிறைவேற்றப்படுகிறது.  

மற்றும் ZSM-5 போன்ற பலபடித்தான வினைவேகமாற்றியுடன் பென்சீன் அல்கைலேற்றம் செய்யப்படும் வகைமாதிரி வழிமுறை]]  

## கருக்கவர் அல்கைலேற்ற காரணிகள்

**கருக்கவர் அல்கைலேற்ற காரணிகள்** அல்கைல் எதிரயனிக்குச் (கார்பன்எதிரயனி) சமானமான வேலையைச் செய்கிறது. உதாரணங்களில், கரிம உலோகச் சேர்மங்களான கிரின்யார்டு காரணிகள், கரிம மக்னீசியம், கரிம லித்தியம், கரிம தாமிரம் மற்றும் கரிம சோடியம் சேர்மங்கள் ஆகியவை அடங்கும்.  இத்தகைய சேர்மங்கள் கார்போனைல் தொகுதியில் உள்ள இலத்திரன்-பற்றாக்குறையுடைய கார்பன் அணுவோடு சேர முடியும். கருக்கவர் அல்கைலேற்றக் காரணிகளால், கார்பன் அணுக்களோடு உள்ள ஆலைடு பதிலிகளையும் இடப்பெயர்ச்சி செய்ய முடியும். வினைவேகமாற்றிகளின் முன்னிலையில், இவை, மேலும், சுசுகி இணைப்பு வினைகளால் முன்னுதாரணமாய் விளங்குகின்ற வினைகளைப் போன்று, அல்கைல் மற்றும் அரைல் ஆலைடுகளையும் அல்கைலேற்றம் செய்கின்றன.  

, Ar = அரைல்).]]
# பெண்ணாறு



**பெண்ணாறு** (**Penna** - also known as **Pennar**, **Penner**, **Penneru** or North **Pinākinī**) தென்னிந்தியாவின் கர்நாடகா மாநிலத்தில் சிக்கபள்ளாபூர் மாவட்டத்தின், நந்தி மலையில் உற்பத்தியாகி, கிழக்கில் கர்நாடகா மற்றும் ஆந்திரப் பிரதேசம் மாநிலங்கள் வழியாக பாய்ந்து, இறுதியில் நெல்லூர் மாவட்டத்தின் வங்காள விரிகுடாவில் கலக்கிறது.  

597 கிலோ மீட்டர் நீளத்தில் பாயும் பெண்ணாறு, 55,213 சதுர கிலோ மீட்டர் வடிநிலம் கொண்டது. பெண்ணாறு, கர்நாடகா மாநிலத்தில் 6,937 சதுர கிலோ மீட்டர் பரப்பளவிற்கும், ஆந்திரப் பிரதேசத்தில் 48,276 சகிமீ பரப்பளவிற்கும் வடிநிலமாக உள்ளது.
# ஹிரா சிங் கப்ரியா

**ஹிரா சிங் கப்ரியா **(பஞ்சாபி: ਹੀਰਾ ਸਿੰਘ ਗਾਬੜੀਆ, உருது: ہیرا سينگہ گابڑژا)  ஒரு பஞ்சாப் அரசின் சிறைச்சாலை மற்றும் சுற்றுலாத்துறை அமைச்சர் ஆவார். மேலும் இவர் ஷிரோமணி அகாலி தளம் (பதல்) அரசியல் கட்சியைப் சோ்ந்தவா் ஆவார். தற்போது இவர் லூதியானா மாவட்டத் திட்டமிடல் வாரிய தலைவா் ஆவார். மேலும் ஷிரோமணி அகாலி தளம் BC பிரிவின் தலைவா் ஆவார்.
# அமர்நாத் கேமி



**அமர்நாத் கேமி** (*Amarnath Gami*) ஒரு இந்திய அரசியல்வாதி ஆவார். இவர் பீகார் சட்டமன்றத்தின் கேள்வி மற்றும் அழைப்பு கவனிப்புக் குழுவின் தலைவர் ஆவார். பீகார் மாநில, ஹயாஹத் தொகுதியிலிருந்து  இரண்டாம் முறையாக சட்டமன்ற உறுப்பினராகத் தேர்ந்தெடுக்கப்பட்டார். இவர் ஐக்கிய ஜனதா தளம் கட்சியில் உறுப்பினராக உள்ளார்.
# லலித் மோகன் காந்தி

**லலித் மோகன் காந்தி** (அக்டோபர் 2, 1951 – டிசம்பர் 6, 2016) ஒரு ஓரிஸ்ஸா  மாநிலத்தை சோந்த இந்திய தேசிய காங்கிரஸ் கட்சியின் அரசியல்வாதி   ஆவார்.  

ஒடிசா சட்டப் பேரவை தேர்தலில் 1977 மற்றும் 1980 களில் டிடிலாகர் தொகுதி<nowiki/>யிலிருந்து தேர்ந்தெடுக்கப்பட்டார்.  1980 ஆம் ஆண்டு ஜானகி பல்லாபி பட்நாயக்<nowiki/>கின் கீழ் மாநில, தகவல் ஒலிபரப்பு மற்றும் பொது உறவுகள் மற்றும் திட்டமிடல் மற்றும் ஒருங்கிணைப்பு அமைச்சராக பணியாற்றினார்.  

**காயார்  இரயில்வே சந்திப்பு** நிலையத்தில் ஒரு குறுகிய நிறுத்தம் முடிந்தபின் அவர் ரயிலை மாற்ற முயற்சித்தபோது காயங்கள் ஏற்பட்டன. பின்னா் டிசம்பர் 6, 2016 ல் காந்தி இறந்தார்.
# ச. கங்காதர்

**சனிபள்ளி கங்காதர்** (*Sanipalli Gangadhar*, பிறப்பு: அக்டோபர் 12, 1949) ஓர் இந்திய அரசியல்வாதியும், முன்னாள் மக்களவை உறுப்பினரும் ஆவார். இவர் ஆந்திரப் பிரதேச மாநிலம், அனந்தபூர் மாவட்டம், முனிமடுகைச் சேர்ந்த இந்திய தேசிய காங்கிரசின் தலைவர் ஆவார். இவர் ஹிந்துபுரம் மக்களவைத் தொகுதியிலிருந்து தோ்ந்தெடுக்கப்பட்டு, இந்திய மக்களவை உறுப்பினராக பணியாற்றினார். மேலும் இவர் 9 ஆவது, 10 ஆவது மற்றும் 12 ஆவது மக்களவைகளுக்கும் தேர்ந்தெடுக்கப்பட்டார்.
# கர்கி ஷங்கர் மிஸ்ரா

**கர்கி ஷங்கர் மிஸ்ரா **(1 ஜனவரி 1919, நாக்பூர், பொதுவுடமை கட்சி & பீராா்) ஒரு இந்திய அரசியல்வாதி ஆவார். மேலும் இவர் மத்திய பிரதேச மாநிலத்தின் சியோனி மக்களவை தொகுதி<nowiki/>யிலிருந்து தோ்ந்தெடுக்கப்பட்ட, 8 வது மக்களவை உறுப்பினர் ஆவார்.  

இவர் இந்திய பாராளுமன்றத்தின் 4 வது, 5 வது, 6 வது, 7 வது மக்களவைகளுக்கு உறுப்பினராகத் தேர்ந்தெடுக்கப்பட்டார்..
# ஜான் கீக்கி

**ஜான் கீக்கி** கிழக்கிந்திய நிறுவனத்தின் ஆட்சியின் கீழ், நவம்பர் 15, 1742 முதல் 26 நவம்பர் 1742 வரை பாம்பே மாகாணத்தின் ஆங்கில ஆளுநராக இருந்தார். இவர் ஏகாதிபத்திய நிர்வாகிகளில் முன்னணியில் உள்ள ஆளுநராக இருந்தார். இவர் சர் இசுடீபன் லா என்பவருக்குப் பின்னவராகவும், வில்லியம் வேக் என்பவருக்கு முன்னவராகவும் இந்தப் பதவியில் இருந்தார்.
# வில்லியம் வேக் (ஆளுநர்)

**வில்லியம் வேக்** என்பவர்  26 நவம்பர் 1742 முதல் 17 நவம்பர் 1750 வரை ஆங்கில ஆட்சியில் பாம்பே ஆளுநராக  இருந்தார். வட கரோலினா மாகாணத்தில் 1765-1771 முடிய உள்ள காலகட்டத்திலும் மற்றும் நியூயார்க் மாகாணத்தில் 1771-1780 முடிய உள்ள காலகட்டத்திலும் ஆளுநராக இருந்த வில்லியம் டிரையான்(8 ஜூன் 1729 - 27 ஜனவரி 1788) என்பவரின் மனைவியான, மார்கரெட் வேக் டிரையான் என்பவரின் தந்தையும் ஆவார். வில்லியம் வேக், ஜான் கீக்கி என்பவரின் பின்னவராகவும், ரிச்சர்டு பெளர்ச்சியர் என்பவரின் முன்னவராகவும் இந்தப்பதவியில் இருந்தார்.
# குலாம் முகம்மது கான்

|} **ஹாஜி குலாம் முகம்மது கான்** என்பவர் ஒரு அரசியல்வாதி, சமூக தொழிலாளி மற்றும் தொழிலதிபர் ஆவார்.  இவர் 1927 டிசம்பர் 30 அன்று உத்திர பிரதேச மாநிலத்தின், மொராதாபாத் மாவட்டத்தில் உள்ள மொஹமதத்கஞ்ச் கிராமத்தில் பிறந்தார்.  மேலும் இவர் இந்தியா<nowiki/>வின், உத்திர பிரதேச மாநிலம், மொராதாபாத் மக்களவை  தொகுதி<nowiki/>யிலிருந்து  6, 7, 9, 10 வது மக்களவைகளுக்கு உறுப்பினராக தேர்ந்தெடுக்கப்பட்டார்.
# என். கோகுலக்கிருஷ்ணன்

**என் கோகுலக்கிருஷ்ணன் **ஒரு அரசியல்வாதி ஆவார். இவர் இந்திய பாராளுமன்றத்தின் மேல் சபை<nowiki/>யான மாநிலங்களவை<nowiki/>க்கு உறுப்பினராக புதுச்சோி<nowiki/>யிலிருந்து தேர்ந்தெடுக்கப்பட்டார்.  அக்டோபர் 6, 2015 அன்று INCP. கண்ணன் பதவி காலம் முடிவடைந்ததை அடுத்து இவர் தேர்ந்தெடுக்கப்பட்டார்.  

இவர் இந்திய அண்ணா திராவிட முன்னேற்றக் கழகத்தை (அ.இ.அ.தி.மு.க) அரசியல் கட்சியை சோ்ந்தவா்.
# லவ் குமார் கோல்டி

**லவ் குமார் கோல்டி** (Luv Kumar Goldy) என்பவர், இந்தியாவின் பஞ்சாப் மாநிலம், கர்ஷன்கர் சட்டப்பேரவைத் தொகுதியிலிருந்து பஞ்சாப் சட்டமன்றத்திற்கு இரண்டு முறை, 2004 முதல் 2007 முடிய மற்றும் 2007 முதல் 2012 முடிய ஆகிய காலகட்டங்களில் சட்டமன்ற உறுப்பினராகத் தோ்ந்தெடுக்கப்பட்டவர் ஆவார். இவர் 2017 ஆம் ஆண்டு பஞ்சாப் சட்டமன்றத் தேர்தலில், ஜெய் கிருஷான் சிங் ரோடியால் தோற்கடிக்கப்பட்டார்.
# ரித்ராஜ் கோவிந்த்

** ரிசூராஜ் கோவிந்த் **ஒரு இந்திய அரசியல்வாதி ஆவார் மற்றும் டெல்லியின் ஆறாவது சட்டசபை உறுப்பினராக உள்ளார். இவர் ஆம் ஆத்மி கட்சி<nowiki/>யில் உறுப்பினராக உள்ளார் மற்றும் டெல்லியின் கிராடி சட்டமன்ற தொகுதி உறுப்பினராக உள்ளார்.  

## ஆரம்ப வாழ்க்கை மற்றும் கல்வி

## அரசியல் வாழ்க்கை
கிராடி விதான் சபாவின் எம்.எல்.ஏ  

## பதிவுகள் நடைபெற்றது
| 01 | 2015 | - | உறுப்பினர், ஆறாவது சட்டமன்ற தில்லி | } |
| --- | --- | --- | --- | --- |

## மேலும் காண்க

- டில்லியின் ஆறாவது சட்டசபை
- டில்லி சட்டமன்றம்
- இந்திய அரசு
- இந்திய அரசியல்
- ஆம் ஆத்மி கட்சி
# தேஜஸ்வினி கவுடா

**தேஜஸ்வினி கவுடா** (*Tejashwini Gowda*)(பிறப்பு 11 நவம்பர் 1966) என்பவர் கருநாடக மாநிலத்தினைச் சேர்ந்த இந்திய அரசியல்வாதி ஆவார். இவர் 14வது மக்களவையில் (2004-2009) கர்நாடகாவின் (இந்தியா) கனகபுராவிலிருந்து இந்திய தேசிய காங்கிரசு கட்சியின் சார்பில் போட்டியிட்டு தேர்ந்தெடுக்கப்பட்ட உறுப்பினர் ஆவார். இந்த இடம் பெங்களூரு (கிராமப்புற) தொகுதியாக தற்பொழுது மாற்றப்பட்டது. மேலும் இவர் 2009-ல் மூன்றாவது இடத்தில் வந்தபோது புதிய தொகுதியில் போட்டியிட்டார். மார்ச் 2014-ல் இவர் காங்கிரசு கட்சியிலிருந்து விலகி பாரதிய ஜனதா கட்சியில் சேர்ந்தார்.  

## ஆரம்ப வாழ்க்கை மற்றும் கல்வி
தேஜஸ்வினி 11 நவம்பர் 1966 அன்று பெங்களூர் கிராமப்புற மாவட்டத்தில் உள்ள தொட்டராயப்பனஅள்ளியில் முனிநஞ்சப்பா மற்றும் முனிதாயம்மா ஆகியோருக்கு மகனாகப் பிறந்தார். பெங்களூரில் உள்ள விவேகந்தா சட்டக் கல்லூரியில் அரசியல் அறிவியலில் முதுகலைப் பட்டமும், சட்டத்தில் இளங்கலைப் பட்டமும் பெற்றுள்ளார். இவர் பெங்களூரு பல்கலைக்கழகத்தில் முனைவர் பட்டம் பெற்றுள்ளார். இவருக்கு ஒரு மகனும், மகளும் உள்ளனர்.
# நரேஷ் குஜ்ரால்

**நரேஷ் குஜ்ரால்** (பிறப்பு 1948 ஆம் ஆண்டு மே 1948)  என்பவர், ஒரு ஷிரோமணி அகலி தளம்  கட்சியை சேர்ந்த அரசியல்வாதி ஆவார். இவர் இந்தியாவின் நாடாளுமன்றத்தின் மேல்சபையான  மாநிலங்களவை<nowiki/>க்கு, பஞ்சாப்  மாநிலத்திலிருந்து தோ்ந்தெடுக்கப்பட்ட, இந்திய நாடாளுமன்ற உறுப்பினராவார்.  

இந்தியாவின் முன்னாள் பிரதமரான இண்டர் குமார் குஜரால் அவா்களின் மகன் ஆவார்.
# கன்வார் லால் குப்தா

**கன்வார் லால் குப்தா **(பிறப்பு: அக்டோபர் 16, 1924) ஒரு இந்திய அரசியல்வாதி ஆவார்.நான்கவாது மக்களவைக்கு டில்லி சாதா் தொகுதியிலிருந்து 1967 முதல் 1970 வரை பாரதீய ஜன சங்க<nowiki/>த்தின் வேட்பாளராக  போட்டியிட்டு தேர்ந்தெடுக்கப்பட்டார்.  மீண்டும் ஆறாவது மக்களவைக்கு, ஜனதா கட்சி<nowiki/>யின் வேட்பாளராக போட்டியிட்டு, 1977 முதல் 1980 வரை உறுப்பினராக  இருந்தார்.மேலும் 1953 முதல் 1957 வரை டில்லி சட்டமன்ற உறுப்பினராகவும், 1958 முதல் 1962 வரை டெல்லி மாநகராட்சி உறுப்பினராகவும் இருந்தார். இவர் 1975 இல் அவசரகாலத்தில் உள் நாட்டுப் பாதுகாப்புப் பராமரிப்புச் சட்டம்(MISA) மூலம் சிறையில் அடைக்கப்பட்டார்.
# சின்னக்கனல்




**சின்னக்கனல்** (ஆங்கிலம் : **Chinnakanal**) என்பது இந்திய மாநிலமான கேரளாவின் இடுக்கி மாவட்டத்தில் அமைந்துள்ள ஒரு கிராமம் ஆகும். இங்குள்ள அருவி, சக்தி வீடு என்று அழைக்கப்படுகின்றது.மேலும் இவ்வூரில் மிகவும் பிரபலமான அரிசிக் கொம்பன் என்னும் கொம்பன் வகையைச் சார்ந்த காட்டு யானை இங்கு வசித்து வந்தது.  

## மக்கள்த்தொகை
2011 ஆம் ஆண்டு மக்கள் தொகை கணக்கெடுப்பின்படி சின்னக்கனல் கிராமத்தில் 12,005 பேர் வசிக்கின்றனர். இதில் 6,098 பேர் ஆண்கள் மற்றும் 5,907 பேர் பெண்கள் ஆவர்.
# குடகன்னார் ஆறு



தென் இந்திய மாநிலமான தமிழ்நாட்டில் காமராசர் ஏரியின் வடக்குத் திசையில் 800மீ(2600 அடி) உயரத்தில் அமைந்துள்ளது கன்னிவாடி மலைகள். அதன் மேற்குத் திசையில் 1500மீ(4900 அடி) உயரத்தில் பழனி மலையின் வட சரிவு அமைந்துள்ளது. பன்டரிமாலையிலிருந்து கருவாலி ஆறு (நீரோட்டத்தின் எதிர்திசை) மற்றும் குலால் ஆறு (நீரோட்டத்தின் திசை) தோன்றுகிறது. பழனி மலை மற்றும் கன்னிவாடி மலை சேருமிடத்தில், காமராசர் ஏரியின் வட-மேற்கில் குலால் ஆறு வந்தடைகிறது. குலால் ஆறு தன் பாதையில் இரண்டு அருவிகள் மற்றும் சிறு குளங்களை கடந்துச் செல்கிறது. மற்றுமொறு ஆற்றின் பெயர் குடகன்னார் ஆறு. தன்டிக்குடியிலிருந்து பண்ணைக்காடு வழியாக காமராசர் ஏரியை, பள்ளத்தாக்கின் தென்-மேற்கு திசையில் வந்தடைகிறது.
# சம்பாவதி ஆறு


சம்பாவதி ஆறு  கிழக்குத் தொடர்ச்சி மலையில், கடல் மட்டத்திலிருந்து 1,200 அடி  உயரத்தில், ஆந்திர கிராமத்திற்கு அருகில் தோன்றும் ஒரு சிறு ஆறாகும். கொனடா கிராமத்திற்கு அருகே, கிழக்கு நோக்கிப் பாய்ந்து, வங்காள விரிகுடாவில் கலக்கிறது. விசயநகர மாவட்டத்தின், கசபதிநகரம், நெல்லிமார்லா, சாரிபல்லி, தென்கடா, பாலம்,மற்றும் நடவால்சா வழியாக பாய்கிறது. இடுவாம்புலா கேட்டா, சிட்டா கேட்டா, பொதுலா கேட்டா மற்றும் காடி கேட்டா  ஆகியன இவ்வாற்றின் கிளைஆறுகளாகும். 1,410சதுர கி.மீ. கொண்ட வடிநில பகுதி, பாறை நிலப்பரப்பு,(மதுகுலா மலை), விசயநகர சமவெளி மற்றும் கடலோர சமவெளி என பிரிக்கப்படுகிறது.  

1965-1968ஆம் ஆண்டுகளில், தென்கடா அனை கட்டப்பட்டது. இவ்வனை, சாரிபல்லி கிராமம், நெல்லிமார்லா மண்டலம் மற்றும் விசயநகர மாவட்டம் ஆகியவற்றின் 5,153 ஏக்கர் நில பாசனத்திற்காக் கட்டப்பட்டது.  

தாராகர்மா தீர்தா சாகரம் தடுப்பனை 6,690 ஹெக்டேர் நிலப் பாசனத்திற்காக கட்டப்பட்டது. 60 மில்லியன் கொள்ளளவு கொண்ட குமிளி அனை பாசனத்திற்காக இவ்வாற்றின் வடிநிலத்தில் கட்டப்பட்டுள்ளது.
# கார்பன்-கார்பன் பிணைப்பு

**கார்பன்-கார்பன் பிணைப்பு** *(Carbon–Carbon bond)* என்பது இரண்டு கார்பன் அணுக்கள் சகப்பிணைப்பால் பிணைக்கப்படுவதைக் குறிக்கும். இது பொதுவாக ஓர் ஒற்றைப் பிணைப்பாக இருக்கும். ஒவ்வொரு கார்பன் அணுவிலிருந்தும் ஒவ்வொரு எலக்ட்ரான்கள் சேர்ந்து இந்த ஒற்றை பிணைப்பை உருவாக்குகின்றன. கார்பன்-கார்பன் ஒற்றைப் பிணைப்பு என்பது ஒரு சிக்மா பிணைப்பாகும். ஒவ்வொரு கார்பன் அணுவிலும் ஓர் இனக்கலப்பு அடைந்த ஆர்பிட்டால்களுக்கு இடையில் இப்பிணைப்பு உருவாகிறது. ஈத்தேனில் உள்ள ஆர்பிட்டால்கள் sp3- இனக்கலப்பு அடைந்த ஆர்பிட்டால்களாகும். ஆனால் ஒற்றைப் பிணைப்புகள் கார்பன் அணுவுக்கும் பிற இனக்கலப்பு ஆர்பிட்டால்களுக்கும் (எ.கா. sp2 , sp2) இடையில் உண்டாகின்றன. உண்மையில் ஒற்றைப் பிணைப்பில் உள்ள கார்பன் அணுக்களுக்கு இடையில் ஒரே வகையான இனக்கலப்பு இருக்க வேண்டிய அவசியமில்லை. கார்பன் அணுக்களால் ஆல்க்கீன்கள் போன்ற சேர்மங்களில் இரட்டைப் பிணைப்புகளாகவும், ஆல்க்கைன் போன்ற சேர்மங்களில் முப்பிணைப்புகளாகவும் உருவாக முடியும். sp2- இனக்கலப்பு ஆர்பிட்டால்கள் மேற்பொருந்துவதால் ஓர் இரட்டைப் பிணைப்பு உருவாகிறது. இங்கு p- ஆர்பிட்டால் இனக்கலப்பில் ஈடுபடுவதில்லை. ஒரு sp- இனக்கலப்பு ஆர்பிட்டால் மற்றும் ஒவ்வொரு அணுவிலிருந்தும் இரண்டு p- ஆர்பிட்டால்கள்கள் மேற்பொருந்துவதால் முப்பிணைப்பு உருவாகிறது. இங்கு p- ஆர்பிட்டால்களின் பயனால் பை – பிணைப்பு உருவாகிறது.  
கார்பன் அதன் சொந்த அணுக்களுடன் சேர்ந்து நீண்ட சங்கிலிகளை உருவாக்கும் சில தனிமங்களில் ஒன்றாகும். இப்பண்பிற்கு சங்கிலியாக்கம் என்று பெயர். கார்பன்-கார்பன் பிணைப்பின் வலிமை இப்பண்பு பிணைக்கப்பட்டுள்ளது. இதன் விளைவாக எண்ணற்ற எண்ணிக்கையில் மூலக்கூற்று வடிவங்கள் தோன்றுகின்றன. அவற்றில் பல தனிமங்கள் வாழ்க்கையின் முக்கியமான கட்டமைப்பு தனிமங்களாகும். எனவே கார்பன் சேர்மங்கள் அனைத்தும் கரிம வேதியியல் என்ற தனிப்பிரிவின் கீழ் ஆராயப்படுகின்றன.  

## சங்கிலிகளும் கிளைகளும்

C−C கட்டமைப்பு பிணைப்பில் கிளைகள் உருவாதல் பொதுவானதாக இருக்கிறது. அருகாமையில் இடம்பெற்றுள்ள கார்பன் அணுக்களின் எண்ணிக்கையின் அடிப்படையில் விதம்விதமான கார்பன் அணுக்கள் விவரிக்கப்படுகின்றன.  
- ஓரினையக் கார்பன் ; ஒரே ஒரு கார்பன் அணுவுடன் மட்டும் நேரடியாக இணைந்த கார்பன் அணு.
- ஈரிணையக் கார்பன்: இரண்டு கார்பன் அணுக்களுடன் மட்டும் நேரடியாக இணைந்த கார்பன் அணு.
- மூவிணையக் கார்பன்:மூன்று கார்பன் அணுக்களுடன் இணைந்த கார்பன் அணு
- நான்கிணைய கார்பன்: நான்கு கார்பன் அணுக்களுடன் இணைந்த கார்பன் அணு
கட்டமைப்புரீதியாக அணைவுச் சேர்மங்களாக உள்ள கரிம மூலக்கூறுகளில், மூலக்கூறு வடிவத்தை அமைக்கின்ற நான்கிணைய தலச்சட்டம் கார்பன்-கார்பன் பிணைப்புகளின் முப்பரிமாண நோக்குநிலையாகக் காணப்படுகிறது  

}}
# அபின் சியாம் குப்தா


**அபின் சியாம் குப்தா** (*Abhinn Shyam Gupta*) (பிறப்பு: 2 அக்டோபர்1979, அலகாபாத்) இந்தியாவைச்  சார்ந்த பூப்பந்தாட்ட வீரர். ஒற்றையர் பிரிவில் முன்னாள் தேசிய வெற்றி வீரர். இவர், அலகாபாத்தில் வசிக்கிறார். 2004ல் கோடை ஒலிம்பிக்கில், பூப்பந்தாட்டத்தில், ஆடவர் ஒற்றையர் பிரிவில் விளையாடினார். 32வது ஆட்டத்தில் கொரியாவின், பார்க் டே- சாங்கிடம் தோற்றார்.  

இந்திய பூப்பந்தாட்டத்தில் குப்தாவின் பங்களிப்புக்காக அர்சுனா விருது வழங்கப்பட்டது.  

## கல்வி மற்றும் வேலை
அபின், அலகாபாத் பல்கலைகழகத்தில் பி.காம் பட்டத்தைப் பெற்றார். தற்போது, அலகாபாத், சுபேதார் முனையத்தில் உள்ள இந்திய எண்ணெய் நிறுவனத்தில்,  துணை மேலாளராக பணியாற்றுகின்றார்.  

## சாதனைகள்
அபின் 2004ல் லிம்கா சாதனைகள் புத்தகத்தில் இடம்பெற்றார்.  சிறு, துணை இளைய, இளைய(இரு முறை) மற்றும் மூத்த(இரு முறை) ஆகிய வகை விளையாட்டுப் போட்டிகளில் தேசிய அளவில் வெற்றி பெற்ற ஒரே பூப்பந்தாட்ட வீரர் ஆவார்.  

## முக்கிய பங்கேற்பு

- பொது நலவாய விளையாட்டுக்கள், குலாலம்பூர் – 1998
- உலக முதன்மை ஆட்டம்-கோப்பன்கேகன் – 1999
- பிரஞ்சு சுப்பர் தொடர் 2001 - வெற்றியாளர்
- சிவில்லி – 2001
- மான்செச்டர் – 2002
- ஆசிய விளையாட்டுப் போட்டி-பூசான் – 2002
- பிர்மின்காம் – 2003
- உலக ஒலிம்பிக்-ஏதேன் ஒலிம்பிக் – 2004
- U.S.A. (உலக முதன்மைப் போட்டிக்குத் தேர்வு) – 2005
# மதுமித்தா பிஷ்ட்


மதுமித்தா பிஷ்ட்(பிறப்பு 5 அக்டோபர் 1964, சல்பைகுரி) ஒர் மேற்கு வங்காளத்தைச் சார்ந்த பூப்பந்தாட்ட வீரராவார். இவர் 8 முறை தேசிய ஒற்றையர் முதன்மை ஆட்டத்தையும், 9 முறை இரட்டையர் ஆட்டத்தையும், 12 முறை கலப்பு இரட்டையர் ஆட்டத்தையும் வென்றிருக்கிறார்.  

## விருதுகள்

- 1982ல் அர்சுனா விருதினைப் பெற்றார்.
- 2006ல் பத்தும சிறீ விருதினைப் பெற்றார்.
# ஈரிணைய கார்பன்

| புரோப்பேன் கட்டமைப்பு வாய்ப்பாடு (ஈரிணைய கார்பன் முன்னிலைப்படுத்தப்பட்டுள்ளது. <span>**red**</span>) | } |
| --- | --- |

**ஈரிணைய கார்பன்** *(Secondary carbon)* என்பது ஒரு கார்பன் அணு வேறு இரண்டு கார்பன் அணுக்களுடன் பிணைக்கப்பட்டிருப்பதைக் குறிக்கிறது. இரண்டாம் நிலை கார்பன் என்றும் இதை அழைக்கலாம். இக்காரணத்திற்காக குறைந்தபட்சம் மூன்று கார்பன் அணுக்கள் கொண்ட அனைத்து ஐதரோ கார்பன்களிலும் ஈரிணையக் கார்பன் அணுக்கள் காணப்படுகின்றன. கிளைகளில்லாத ஆல்க்கேன்களில் உள்ள உட்புற கார்பன் அணுக்கள் எப்போதும் ஈரிணைய கார்பன் அணுக்கள் ஆகும்.  
| ஓரினையக் கார்பன் | **''ஈரினையக் கார்பன்** | மூவிணையக் கார்பன் | நான்கிணையக் கார்பன் |
| --- | --- | --- | --- |
| பொதுக் கட்டமைப்பு
(R = கரிமக் குழு) |  |  |  |
| பகுதி
கட்டமைப்பு வாய்ப்பாடு | } |  |  |
# இராமசாமி ஞானசேகரன்

**இராமசாமி ஞானசேகரன்** (Ramaswamy Gnanasekaran பிறப்பு: சனவரி 5, 1954) ஒரு இந்திய விரைவோட்ட தடகள வீரர் ஆவார் . இவர் 1978ல் ஆசிய விளையாட்டுப் போட்டியில் 200மீ பந்தயத்தில் தங்கப்பதக்கத்தை வென்றார். பின்னாட்களில் இவர் பயிற்சியாளராக பணியாற்றினார் 1978-79ஆம் ஆண்டில் தடகளத்திற்காக அருச்சுனா விருது வழங்கப்பட்டது.
# அந்தோணி அமல்ராசு


24 சனவரி 1986ல் பிறந்த அமல்ராசு அந்தோணி, இந்திய மாநிலமான தமிழ்நாட்டைச் சார்ந்த ஒரு மேசைப்பந்தாட்ட வீரராவார். 2014ல் நடைபெற்ற பொதுநலவாய விளையாட்டுப் போட்டியில் இரட்டையர் பிரிவில் சரத் கமலுடன் இணைந்து வெள்ளிப் பதக்கத்தை வென்றார் . 2012 சனவரியில் இந்திய தேர்ந்த வீரரான சரத் கமலை,  தேசிய மேசைப்பந்தாட்ட போட்டியில் இறுதி சுற்றில் வென்றார். 2017ல் அர்ச்சுனா விருதினைப் பெற்றார். 2018ல் கோல்ட் கோஸ்ட், ஆஸ்திரேலியாவில் நடைபெற்ற பொதுநலவாய விளையாட்டுப் போட்டியில் ஆடவர் அணி பிரிவில் சரத் கமல், கர்மித் தேசாய், சத்தியன் ஞானசேகரன் மற்றும் சுனில் செட்டியுடன் இணைந்து தங்கப் பதக்கத்தை வென்றார்.
# சிரில் சி. வள்ளூர்

**சிரில் சி. வள்ளூர்**, கேரளாவின் தேசிய கைப்பந்து அணியின் முன்னாள் விளையாட்டு வீரராவார். 1986ல் சியோலில் நடைபெற்ற ஆசிய விளையாட்டுப் போட்டி உட்பட பல போட்டிளில் இந்தியாவின் சார்பாக விளையாடியுள்ளார்.சியோலில் நடைபெற்ற ஆசிய விளையாட்டுப் போட்டியில் வெண்கலப் பதக்கத்தைப் வென்றார்.  .  

1986ல் இந்திய கைப்பந்தாட்டத்திற்கு அவரது பங்களிப்புக்காக அர்சுனா விருது வழங்கப்பட்டது.. கோழிக்கோடு பல்கலைகழகத்தின் முன்னாள் மாணவர் ஆவார் .
# குர்மாயில் சிங்

குர்மாயில் சிங் ஒரு இந்திய ஹாக்கி விளையாட்டு வீரராவார். 1980ல் மாஸ்கோவில் நடைபெற்ற கோடை ஒலிம்பிக்கில் தங்கப் பதக்கம் வென்ற அணியில் இவர் இடம்பெற்றிருந்தார். பஞ்சாப் காவல் துறையில் தற்போது பணியாற்றுகின்றார். இவர் அர்சுனா விருதினைப் பெற்றார். இந்திய பெண்கள் அணியின் முன்னாள் தலைவி இராசபிர் கவுரை இவரது மனைவியாவார்.
# சுகா மைக்கா ஆறு


**சுகா மைக்கா ஆறு** (*Suha Mică*) என்பது உருமேனியாவின் மால்டோவா ஆற்றின் ஒரு துணைஆறு ஆகும். இது மாலினிக்கு அருகிலுள்ள மால்டோவாவில் கலக்கின்றது. இதன் நீளம் 26 கி.மீ. (16 மைல்) ஆகும். சுகா மைக்கா ஆற்றின் வடிநிலப் பகுதி சுமார் 125 சதுர கி.மீ. ஆகும்.
# ஆதனூர், தஞ்சாவூர்

தமிழ்நாட்டில், நாகப்பட்டினம் மாவட்டம், வேதாரண்யம் வட்டாரத்தில், ஆதனூர் என்பது ஒரு கிராமமாகும்.  

## விளக்கப்படங்கள்
2001 ஆம் ஆண்டு மக்கள்தொகை கணக்கெடுப்பின் படி, அச்சம்பட்டி  மொத்த மக்கட்தொகை 2587 ஆக இருந்தது, இதில் 1327 ஆண்களும் 1260 பெண்களும் இருந்தனர். பாலின விகிதம் 950. கல்வியறிவு விகிதம் 64.53.
# அடிரோன்டாக் மலைகள்


**அடிரோன்டாக் மலைகள்** (*Adirondack Mountains*, ) அமெரிக்க நாட்டின் வடகிழக்கு நியூயார்க் மாநிலத்தில் உருவாகியுள்ள திண்மப்பாறைத் தொகுதி ஆகும். இதன் எல்லைகளும் அடிரோன்டாக் பூங்காவின் எல்லைகளும் ஒன்றே. இந்த மலை ஓர் வட்டமான குவிமாடமாக உருவாகியுள்ளது; இந்த வட்டத்தின் விட்டம் ஏறத்தாழ 160 மைல்கள் (260 கி.மீ.) மற்றும் உயரம் ஏறத்தாழ 1 மைல் (1,600 மீ). தற்போதைய மலைத்தோற்றத்திற்கு உறைபனிப்பரவலே காரணமாகும்.  

## வரலாறு

முதன்முதலாக 1742ஆம் ஆண்டில் இங்கு வந்திருந்த பிரான்சிய இறையியலாளர் யோசப்பு-பிரான்சுவா லஃபிட்டோ இதனை *ரோன்டாக்சு* எனக் குறிப்பிட்டுள்ளார்; இதற்கான பொருளாக *மரந் தின்னிகள்* என வரையறுத்திருந்தார். மோஹோக் மொழியில் முள்ளம்பன்றியை அடிரோன்டாக் என்கின்றனர். இது மரப்பட்டைகளை உண்ணக்கூடும். மோஹோக் மொழிக்கு வரிவடிவம் எதுவும் இல்லாததால் ஐரோப்பியர்கள் வெவ்வேறாக உச்சரிக்கத் தொடங்கினர். 1761இல் வரையப்பட்ட ஆங்கில நிலப்படமொன்றில் இது *மான் வேட்டை நாடு* எனவும் 1837இல் எபனேசர் எம்மான்சு இம்மலைகளை *அடிரோன்டாக்சு* எனவும் குறிப்பிடப்பட்டுள்ளனர்.  

இப்பகுதிக்கு கி.மு 10,000க்கு முன்பே தொல்குடி அமெரிக்கர்கள் வந்துள்ளனர். அல்கோங்குவைன் மக்களும் மோஹோக் நாடும் அடிரோன்டாக் மலைகளை வேட்டையாடவும் பயணிக்கவும் பயன்படுத்தினரே தவிர இங்கு குடியேறவில்லை. ஐரோப்பிய குடியேற்றம் 1609இல் தற்போது டைகொண்டெரோகா எனப்படும் இடத்திற்கு சாமுவல் டெ சாம்ப்ளேன் வந்தபிறகு துவங்கியது. 1642இல் இயேசு சபை இறையியலாளர் ஐசாக் ஜோக்சு இங்கு வந்துள்ளார்.  

1664இல் புதிய நெதர்லாந்து இங்கிலாந்து முடியாட்சிக்கு கையளிக்கப்பட்டபோது இப்பகுதி ஆங்கிலேயர் வசம் வந்தது. புரட்சிப் போருக்குப் பின்னர் இந்த நிலப்பகுதி நியூயார்க் மாநில மக்களுக்கு வழங்கப்பட்டது. போர்க் கடன்களை அடைக்க புதிய அரசு கிட்டத்தட்ட அனைத்து பொதுவிடங்களையும், கிட்டத்தட்ட 7 மில்லியன் ஏக்கராக்கள், மிகவும் குறைந்த விலைக்கு, ஏக்கருக்கு பென்னி கணக்கில், விற்றது. மரவெட்டிகள் உள்பகுதிகளுக்கு ்எவ்வித கட்டுப்பாடுகளும் இன்றி வரவேற்கப்பட்டனர்; இதனால் பெரும் வனவழிப்பு நிகழ்ந்தேறியது.  

1989இல் யுனெசுக்கோ அடிரோன்டாக் நிலப்பகுதியின் பகுதிபாகத்தை *சாம்ப்ளேன்-அடிரோன்டாக் பல்லுயிர்க்கோவை உய்வகமாக* அறிவித்துள்ளது.  
## காட்சியகம்
# மூவிணைய கார்பன்

| ஐசோபியூட்டேன் கட்டமைப்பு வாய்ப்பாடு – மூவிணைய கார்பன் முன்னிலைப்படுத்தப்பட்டுள்ளது.<span>**red**</span>) | } |
| --- | --- |
**மூவிணைய கார்பன்** *(Tertiary carbon)* அணு என்பது ஒரு கார்பன் அணு வேறு மூன்று கார்பன் அணுக்களுடன் பிணைக்கப்பட்டிருப்பதைக் குறிக்கும். குறைந்தபட்சம் நான்கு கார்பன் அணுக்கள் கொண்டிருக்கும் ஐதரோ கார்பன்களில் மட்டுமே மூவிணைய கார்பன் அணுக்கள் காணப்படுவது சாத்தியம் ஆகும். கிளைகள் கொண்ட ஆல்க்கேன்களில் மூவிணைய கார்பன் அணுக்கள் உருவாக இயலும். ஆனால் நேர்கோட்டு ஆல்க்கேன்களில் இவை உருவாக இயலாது  

| ஓரிணையக் கார்பன் | ஈரிணையக் கார்பன் | **''மூவிணையக் கார்பன்** | நான்கிணையக் கார்பன் |
| --- | --- | --- | --- |
| பொதுக் கட்டமைப்பு
(R = கரிமக் குழ]) |  |  |  |
| பகுதி
கட்டமைப்பு வாய்ப்பாடு | } |  |  |
# நான்கிணையக் கார்பன்

| நியோபெண்டேன் கட்டமைப்பு வாய்ப்பாடு (நான்கிணையக் கார்பன் முன்னிலைப்படுத்தப்பட்டுள்ளது<span>**red**</span>) | } |
| --- | --- |

**நான்கிணையக் கார்பன்** *(Quaternary carbon)* அணு என்பது ஒரு கார்பன் அணு வேறு நான்கு கார்பன் அணுக்களுடன் பிணைக்கப்பட்டிருப்பதைக் குறிக்கும். குறைந்தபட்சம் ஐந்து கார்பன் அணுக்கள் கொண்டிருக்கும் ஐதரோ கார்பன்களில் மட்டுமே நான்கிணைய கார்பன் அணுக்கள் காணப்படுவது சாத்தியம் ஆகும். கிளைகள் கொண்ட ஆல்க்கேன்களில் மூவிணைய கார்பன் அணுக்கள் உருவாக இயலும். ஆனால் நேர்கோட்டு ஆல்க்கேன்களில் இவை உருவாக இயலாது  

| ஓரிணையக் கார்பன் | ஈரிணையக் கார்பன் | மூவினையக் கார்பன் | **''நான்கிணையக் கார்பன்** |
| --- | --- | --- | --- |
| பொதுக் கட்டமைப்பு வாய்ப்பாடு
(R = கரிமக் குழு) |  |  |  |
| பகுதி
கட்டமைப்பு வாய்ப்பாடு | } |  |  |

## தயாரிப்பு

சமச்சீர் நான்கிணையக் கார்பன் மையங்களை உருவாக்குதல் என்பது செயற்கை முறைக்கு ஒரு சவால் ஆகும். வேதியியலாளர்கள் சமச்சீரற்ற டையீல்சு-ஆல்டர் வினைகளை உருவாக்கியுள்ளனர் எக் வினை, ஈனைன் வளையமாதல், வளையக்கூட்டு வினை C-H செயலாக்கம், அல்லைலிக் பதிலீடு பௌசன் – காண்ட் வினை இத்யாதி போன்றவை சமச்சீரற்ற நான்கிணைய கார்பன் அணுக்களை உருவாக்கும் வினைகளாகும்.
# சுபோத் சந்திர ஹன்ஸ்டா

**சுதாக் சந்திர ஹன்ஸ்டா **(மிட்னாபூர் மாவட்டம், ஜுப்ராபூர் கிராமத்தில் 1927 ம் ஆண்டு பிறந்தார்)  ஒரு இந்தியாவின் மேற்கு வங்க மாநிலத்தின் மெடின்பூரில் மக்களவை தொகுதி<nowiki/>யில் இருந்து 5 வது மக்களவை உறுப்பினராக இருந்துள்ளாா்.  

இவர் மிதினிபூர் மக்களவை தொகுதியிலிருந்து இருந்து 1 வது மற்றும் 2 வது மக்களவை<nowiki/>க்கும் மற்றும் ஜார்கிராம் மக்களவை தொகுதியில் இருந்து  3 வது மக்களவை<nowiki/>க்கும் உறுப்பினராகத் தேர்ந்தெடுக்கப்பட்டார்.
# கே. ஹரிஷ்குமார்

கர்நாடகா சட்டசபைக்கு ஜூன் 4, 2018 அன்று நடந்த தோ்தலில் ஒருமனதாக போட்டியின்றி கே.ஹரிஷ்குமார் தேர்ந்தெடுக்கப்பட்டார். மொத்தம் 11 இடங்களில், இந்திய தேசிய காங்கிரஸ் 4 இடங்களையும், ஐக்கிய தளம்(மதசாா்பற்ற) 2 இடங்களையும் மற்றும் பாரதிய ஜனதா கட்சி 5 இடங்களையும் பெற்றது.
# பர்வேஸ் ஹஷ்மி

**பர்வேஸ் ஹஷ்மி **(பிறப்பு 24/11/1954 அலகாபாத், உத்தர பிரதேசம்)) ஒரு அரசியல்வாதி ஆவார்.  இவர் இரண்டாம் முளையாக 2012-2018ஆம் ஆண்டிற்கான மாநிலங்களவை<nowiki/>க்கு (இந்தியாவின் நாடாளுமன்றத்தின் மேல் சபை) நடந்த தோ்தலில் டெல்லியின் பிரதிநிதியாக  தோ்ந்தெடுக்கப்பட்ட நாடாளுமன்ற உறுப்பினர் ஆவார்.  

இவர் இந்திய தேசிய காங்கிரஸ் அரசியல் கட்சியை சோ்ந்தவா். இவர் 1993-98, 1998-2003, 2003-2008 மற்றும் 2008-2009 ஆகிய ஆண்டுகளில் டெல்லியின் சட்டமன்ற உறுப்பினராக இருந்தார். 2009 இல்  டில்லியிலிருந்து  மக்களவைக்கு  முதல்  முறையாக தேர்ந்தெடுக்கப்பட்டார்.  

பிப்ரவரி 2012 ல் இருந்து, அரசு உத்தரவாதங்களுக்கான மாநிலங்களவை குழு உறுப்பினராக பிப்ரவரி 2012 முதல் இருந்தார்.
# குனின் அசாரிகா

**குனின் அசாரிகா** (*Gunin Hazarika*) இந்தியாவின் அசாம் மாநிலத்தின் அசாம் கண பரிசத் கட்சியை சேர்ந்த அரசியல்வாதி ஆவார். இவர் 1986, 1996 மற்றும் 2001 ஆம் ஆண்டுகளில்  நடந்த தேர்தல்களில் களியாபோர் சட்டமன்றத் தொகுதியிலிருந்து, அசாம் சட்டமன்றத்திற்கு தேர்ந்தெடுக்கப்பட்டார். இவர் கெளஹாத்தி பல்கலைக்கழகத்தில் 1971 ஆம் ஆண்டில் வரலாறு பாடப்பிரிவில் முதுகலைப் பட்டம் பெற்றுள்ளார்.
# பூலா சௌத்ரி


**பூலா சவுத்ரி**, (*Bula Choudhury*) (பிறப்பு 2 சனவரி 1970, ஹுக்ளி,இந்தியா) அர்சுனா மற்றும் பத்ம சிறீ விருது பெற்ற முன்னாள் பெண்கள் நீச்சல் வெற்றியாளர் ஆவார்` இவர், 2006 முதல் 2011 வரை இந்திய மாநிலமான மேற்கு வங்காள சட்டப்பேரவை உறுப்பினராக இருந்தார்.  

## நீச்சல்
இவர், தனது ஒன்பதாவது வயதில், தேசிய அளவிளான போட்டியில் கலந்து கொண்டார். தனது வயது ஒத்தோர் பிரிவில் ஆதிக்கம் செலுத்தி, 6 போட்டிகளில் 6 தங்கப் பதக்கங்களைப் பெற்றார். பல்வேறு இளையோர் பிரிவு மற்றும் தேசிய அளவிலான போட்டிகளில் வெற்றிப் பெற்றார். 1991ல் தெற்காசிய விளையாட்டுக் கூட்டமைப்புப் போட்டிகளில் 6 தங்கப் பதக்கங்களை வென்றார்.  

1989ல் தொலை தூர நீச்சல் செய்ய ஆரம்பித்தார். மேலும் அவ்வாண்டில் ஆங்கில கால்வாயை நீந்திக் கடந்தார். 1996ல் 81கிமீ முர்சிதாபாத் தொலை தூர நீச்சல் போட்டியினை வென்றார். 1999ல் ஆங்கிலக் கால்வாயை நீந்திக் கடந்தார். 2005ல் ஐந்து கண்டங்களின் சமுத்திர கால்வாய்களை கடந்த முதல் பெண் ஆவார்.  ஜிப்பிரால்டர் நீரிணை, டைர்ஹனியன் கடல், கூக் நீரிணை, கிரேக்க்த்தில் உள்ள டோரொனியொஸ் வளைகுடா, கலிபோர்னியா கடற்கரையையொட்டிய கட்டலினா கால்வாய் மற்றும் தென் ஆப்பிரிக்கா, ரோபன் தீவுக்கு செல்லக்கூடிய மூன்று நங்கூர விரிகூடா இதில் அடங்கும். கொல்கத்தாவில் நீச்சல் சங்கத்தினை ஆரம்பிக்க உள்ளார்.  

## விருதுகள் மற்றும் தனித்தன்மை

- எழு கடல்கலை நீந்திக் கடந்த முதல் பெண்
- 1989 மற்றும் 1999 ஆகிய ஆண்டுகளில் ஆங்கில கால்வாயை இரு முறை நீந்திக் கடந்தார்.
- 1990ல் அர்சுனா விருதினைப் பெற்றார்..
- பத்ம சிறீ விருதும் இவருக்கு வழங்கப்பட்டது.
# நிரால் எனிம் ஹரோ


**நிரால் எனிம் ஹரோ **(1925-2008) இந்திய அரசியல்வாதியும், மக்களவை<nowiki/>யின் முன்னாள் உறுப்பினரும் ஆவார். இவர் 4 மற்றும் 5 வது மக்களவை<nowiki/>களில் குந்தி தொகுதியிலிருந்து தோ்நதெடுக்கப்பட்டாா். இவர் ஜார்கண்ட் கட்சி<nowiki/>யுடன் தொடர்புடையவா். மற்றும்  பீகார்<nowiki/>அரசாங்கத்தில் அமைச்சராகவும் பணியாற்றினார். இவர் 1974 இல் நடந்த தோ்தலில் இந்திய துணை ஜனாதிபதி பதவிக்கு வேட்பாளராக  போட்டியிட்டு  தோல்வியடைந்தாா்..
# சஜ்ஜன் சிங் சீமா

**சஜ்ஜன் சிங் சீமா** இந்தியாவைச் சார்ந்த கூடைப்பந்து வீரர். 1982ல் ஆசிய விளையாட்டுப் போட்டி மற்றும் 1981,1983 மற்றும் 1985ல் நடைபெற்ற ஆசிய கூடைப்பந்து போட்டி உட்பட் பல்வேறு பன்னாட்டு விளையாட்டுப் போட்டிகளில் இந்தியவின் சார்பாக விளையாடியுள்ளார். 1999ல் அர்சுனா விருது மற்றும் 1983ல் மகராசா இரஞ்சித் சிங் விருது இவருக்கு வழங்கப்பட்டது.  

## இளமைக் காலம்
சஜ்ஜன் சிங் 1957ல் பஞ்சாப் மாநிலத்தின் கபூர்தலா மாவட்டத்தின் டபுலியன் கிராமத்தில் பிறந்தார். கபூர்தலாவில் உள்ள கர்னாலியா கல்சா உயர் நிலைப் பள்ளியில் படித்தார். பின்னர் விளையாட்டுக் கல்லுரியில் பயின்றார்.  

## கூடைப்பந்து
1976ல் கூடைப்பந்து விளையாட ஆரம்பித்தார். 1976ல் ஜெய்பூரில்  நடைபெற்ற பல்கலைகழகங்களுக்கிடையெயான போட்டியில் முதன் முதலில் பங்கேற்றார். 1994ல் விளையாட்டிலிருந்து ஓய்வுப் பெற்றார். பஞ்சாப் காவல்துறையில் எஸ் பியாகவும் லுதியானாவில் துணை கமிஷ்னராகவும்(போக்குவரத்து) பணியாற்றினார்.  

## தனிப்பட்ட வாழ்க்கை
அவரது சகோதரர்கள் பல்கர் சிங், குர்மீத் சிங், மற்றும் அவரது உறவினர் குல்தீப் சிங் ஆகியோர் இந்தியாவின் சார்பாக கூடைப்பந்து விளையாடியுள்ளனர். இவரது மகள் குனீட் சிங் கவுர் 17 வயதுக்கு உட்பட்டோர் பிரிவில் தேசிய அளவில் விளையாடியுள்ளார்.  

2017ல் பஞ்சாப் தேர்தலில் ஆம் ஆத்மி கட்சியின் சார்பாக சுல்தான்பூர் லோதியில் போட்டியிட்டார்.
# மோனாலிசா பருவா மேத்தா

**மோனாலிசா பருவா மேத்தா** (*Monalisa Barua Mehta*) இந்தியாவைச் சார்ந்த மேசைப்பந்தாட்ட வீரராவார். இவர் 1987-இல் அர்ச்சுனா விருதினைப் பெற்றார். இவர் அசாமின் முக்கிய விளையாட்டு ஆளுமையாவார்.  

எட்டு முறை தேசிய மேசைப்பந்தாட்ட போட்டியை வென்ற கமலேஷ் மேத்தாவை திருமணம் செய்துள்ளார். .  

இந்திய எண்ணெய் நிறுவனத்தில் பணிபுரிகின்றார்.
# சென்னை நேரம்

**சென்னை நேரம்** (**Madras Time**) என்பது இந்தியாவின், பிரித்தானிய கிழக்கிந்திய நிறுவனத்தின் முதல் அதிகாரப்பூர்வ வானியலாளரான ஜான் கோல்டிங்ஹாம் என்பவரால் 1802 இல் நிறுவப்பட்ட ஒரு நேர வலயம் ஆகும். அவர் கிரீன்விச் இடைநிலை நேரத்திற்கு முன்னதாக 5 மணி நேரம், 21 நிமிடங்கள் மற்றும் 14 விநாடிகளாக சென்னை நேரத்தை நிர்ணயித்தார். மேலும் இது கொல்கத்தா நேரத்துக்கு 33 நிமிடங்கள் மற்றும் 20 நொடிகள் பின்னதாக இருப்பதாக விவரிக்கப்படுகிறது. இந்திய சுதந்திரத்திற்கு முன்பு, இது உத்திரப்பிரதேசத்தின் அலகாபாத்தின் ஷங்கர்கரில் 82.5 டிகிரி எக்டேட்டர் என்ற இடத்திலிருந்து பெறப்பட்ட இந்திய சீர் நேரத்திற்கு முன்னோடியானது ஆகும்.  

1884 ஆம் ஆண்டில் பிரித்தானிய இந்தியாவில் இரண்டு அதிகாரப்பூர்வ நேர மண்டலங்களாக மும்பை நேரம் மற்றும் கொல்கத்தா நேரம் போன்றவை அமைக்கப்பட்ட பிறகு, இந்தியாவில் இரயில் நிறுவனங்கள் இரண்டு மண்டலங்களுக்கு இடையில் ஒரு இடைநிலை நேர மண்டலமாக சென்னை நேரத்தைப் பயன்படுத்தத் தொடங்கின. இதனால் சென்னை நேரமானது "இந்தியாவின் இரயில்வே நேரம்" என்றும் அறியப்பட்டது.
# ஆப்கானியத் துடுப்பாட்ட அணியின் இந்தியச் சுற்றுப் பயணம் 2018

ஆப்கானித்தான் துடுப்பாட்ட அணி சூன், 2018 ஆம் ஆண்டில் இந்தியாவில் சுற்றுப் பயணம் செய்து இந்தியத் துடுப்பாட்ட அணிக்கு எதிராக ஒரு தேர்வுத் துடுப்பாட்டப் போட்டியில் விளையாட உள்ளது.சூன், 2017 ஆம் ஆண்டில் பன்னாட்டுத் துடுப்பாட்ட அவை ஆப்கானித்தான் துடுப்பாட்ட அணிக்கு தேர்வுத் துடுப்பாட்டப் போட்டிகளில் விளையாடும் அங்கீகாரத்தை வழங்கியது.அதன் பின் அந்த அணி விளையாடும் முதல் தேர்வுத் துடுப்பாட்டத் தொடர் இதுவாகும்.  
இந்தத் தொடரை இந்திய அணி வெற்றி பெற்றதும் ,வெற்றிக் கொண்டாட்டத்தில் ஆப்கானித்தான் வீரர்களையும் சேர்த்துக்கொண்டனர்.  

## அணி வீரர்கள் விவரம்

### தேர்வுப் போட்டி
# எமிலி இலெவிசுகியூ


## கல்விப் பணி

இவர் 2010 முதல் 2013 வரை அய்ன்சுட்டீன் ஆய்வு நல்கையையும் 2013 முதல் 2015 வரை அபுள் ஆய்வுநல்கையையும் பெற்று, 2010 முதல் 2015 வரை கொலராடோ பல்கலைக்கழகத்தில் முதுமுனைவர் ஆய்வை மேற்கொண்டார். இவர் 2015 இல் இருந்து வாழ்சிங்டன் ப்ல்கலைக்கழகத்தில் வானியல் துறையில் உதவிப் பேராசிரியராக உள்ளார் கதிர்நிரலின் ஒளிப் பகுதியில், இவர் ஜெமினி வான்காணகம், டபுள்யூ. எம். கெக் வான்காணகம் ஆகிய மவுனா கீயில் அமைந்த வான்காணகங்களையும் சிலியில் உள்ள இலாசு காம்பனாசு வான்காணகத்தையும் பால்வெளிகளில் அமையும் மீப்பெரு விண்மீன்களையும் மெகல்லானிக் முகில்களையும் ஆய்வு செய்ய பயன்படுத்துகிறார். இவர் பல புதிய மீச்செம்பெரு மீன்களைக் கண்டுபிடித்துள்ளார். இவற்றில் முதலில் தார்ன் ழுத்கோவ் வான்பொருளைக் கண்டறிந்தார்.  

சிஞ்சினாட்டி பல்கலைக்கழகத்தில் நாதன் மோர்கவுசு செய்யும் சிலந்திக் கண்பார்வை ஆய்வைப் பயன்படுத்தி, இவரும் உலோமாக்சும் இணைந்து குதிக்கும் சிலந்தி வானியல் நோக்கீட்டு நிகழ்வை தமது இணையத்தளப் சிலந்தி வானியல் சார் (arachnoastronomy) பரிமாற்றத்தில் வெளியிட்டுள்ளனர் .
# தலித்துகளின் பட்டியல்

கீழ்வரும் தலித் நபர்கள், தொழில் வாரியாகவும், அவர்களின் செயல்பாடுகள் வாரியாகவும் பட்டியலிடப்படுகின்றது.  

## கல்வியாளர்கள்

1. அம்பேத்கர், நீதிபதி, பொருளாதார நிபுணர், அரசியல்வாதி மற்றும் சமூக சீர்திருத்தவாதி, இந்திய அரசியலமைப்பின் தந்தை.
1. நரேந்திர ஜாதவ், இந்திய பொருளாதார நிபுணர், எழுத்தாளர் மற்றும் கல்வியாளர்

## சமூக ஆர்வலர்

- கோபால் பாபா வலங்கர்.
- கிரேஸ் பானு, திருநங்கை சமூக செயல்பாட்டாளர் ஆவார். தற்போது இவர் நாகப்பட்டினம் மாவட்டத்தில் வாழ்ந்து வருகிறார். தமிழ்நாட்டில் பொறியியல் கல்லூரியில் படித்த முதல் திருநங்கை இவர் ஆவார்.
**சோமு.இளங்கோ** நாகப்பட்டினம் மாவட்டத்தில் தலைஞாயிறு பகுதியில் சமூக சேவகராக இருந்து வருகிறார்  

## கலை

- நாகராஜ் மஞ்சுளே மராத்தி இயக்குநர் .
- பா. ரஞ்சித்

## நிருவாகம்

- கே. ஆர். நாராயணன் முதல் இந்தியக் குடியரசுத் தலைவர்
- மாயாவதி -உத்தரப் பிரதேசத்தில் நான்கு முறை முதலமைச்சராக இருந்தவர்.
- அசோக் தன்வர்- அரியானா இந்திய தேசிய காங்கிரசின் தலைவர், முன்னாள் மாநிலங்களவை உறுப்பினர்.
- இராம் விலாசு பாசுவான்- லோக் ஜன்சக்தி கட்சியின் தலைவர், எட்டு முறை இந்திய மக்களவை உறுப்பினராக இருந்துள்ளார்.
- கன்சிராம் -பகுஜன் சமாஜ் கட்சியைத் தோற்றுவித்தவர்.
- பி. ஷியாம் சுந்தர்- பாரதிய பீம் சேனா எனும் அமைப்பின் தலைவர்.
# தமர்லா சென்னப்ப நாயக்கர்

**தாமல் சென்னப்ப நாயக்கர்** (Damarla Chennapa Nayaka), காளஹஸ்தி நாயக்கர்களில் புகழ்பெற்ற மன்னராவார்.  
சென்னப்ப நாயக்கரின் மனைவி அக்கம்மா யாச்சம நாயக்கரின் தங்கை ஆவர் மற்றும் வேலு கோட்டி கஸ்தூரி ரங்கா வின் மகள் இவர் நெல்லூர் வெங்கடகிரி நிலப்பகுதியை ஆட்சி செய்தவர் .  
விஜய நகரப் பேரரசின் வெங்கடபதி ராயரின் படைத்தலைவரான இவர், காளஹஸ்தி மற்றும் வந்தவாசி பகுதியை ஆட்்் செய்த வன்னியர் குல குறுநில மன்னராக ஆட்சி செய்தவர் . இம்மன்னர் உருவாக்கிய நகரமே சென்னப்பநாயக்கர் பட்டிணம். அதுவே தற்போது சென்னை என்று அழைக்கப்படுகிறது. விஜயநகரப் பேரரசின் வீழ்ச்சிக்குப் பின்னர், காளஹஸ்தி நாயக்கர்கள் தன்னாட்சியுடன் ஆண்டனர். .  

### தமர்லா வெங்கடப்ப நாயக்கர்

தமர்லா சென்னப்ப நாயக்கர் - கிருஷ்ணாம்மா மகன் என்றும் . தாத்தா வெங்கடபூபாலன் என்றும் கொள்ளுத் தாத்தா வெங்கலபூபாலன் என்றும் எள்ளு தாத்தா தமர்லா அப்பா நாயக்கர் என்றும் குறிப்பிட்டு உள்ளார் . விஜய நகரப் பேரரசர் ** மூன்றாம் வேங்கடராயர் ** எனப்பட்ட  வேங்கட ராயரின் சகோதரியின் கணவர் தமர்லா வெங்கடப்ப நாயக்கர் ஆவார்  
இவரை, தமர்லா வெங்கடாத்திரி அல்லது வெங்கடப்பா நாயக்கர் என டச்சு கிழக்கிந்திய கம்பெனியின் ஆவணங்களில் குறிப்பிடப்பட்டுள்ளது  
இவர் காளஹஸ்தி மற்றும் வந்தவாசி பகுதியை நிர்வகித்தவர்.  

### தமர்லா அய்யப்ப நாயக்கர்
இவர் தமர்லா வெங்கடப்ப நாயக்கரின் தம்பியாவர். இவரின் தாயார் லிங்கம்மா ஆவார் இவர் பூவிருந்தவல்லியில் தங்கி, சென்னைக்கு மேற்கே உள்ள காளஹஸ்தி மற்றும் வந்தவாசி போன்ற நிலப்பரப்புகளை, தன் உடன்பிறப்பிற்கு துணையாக ஆட்சி செய்தவர்.  

### தமர்லா அங்கபூபாலன்

தமர்லா சென்னப்ப நாயக்கரின் மகனான இவர் தமர்லா வெங்கடப்ப நாயக்கர் மற்றும் தமர்லா அய்யப்ப நாயக்கரின் தம்பியாவார் . இவரை அக்கப்ப நாயக்கர் எனவும் அழைக்கின்றனர் .  
. இவரின் தாயார் திம்மம்மா ஆவார் .  
. இவர் **உஷா பரிணயம் ** என்னும் இலக்கிய நூலை எழுதியுள்ளார் . **மந்திர காண்டம்** என்னும் நூல் ( 16 குணங்கள் ங்் ந்்் 108 பாடல்கள் கொண்ட தொகுப்பு எழுதினார் . .  

### தமர்லா திம்ம நாயக்கர்

தமர்லா சென்னப்ப நாயக்கரின் மகன் .இவரின் தாயார் திம்மம்மா ஆவார் .இவர் தமர்லா திம்ம நாயக்கர் காளஹஸ்தி பகுதியை நிர்வகித்தவர். தமர்லா திம்ம நாயக்கர் காளஹஸ்தி அரசவையில் புலவர் முன்பள்ளி சுப்பிரமணிய கவி இருந்தார் .. தமர்லா திம்ம நாயக்கர் பல இலக்கியங்கள் எழுதியுள்ளார் .  

### தமர்லா சின்ன வெங்கடபூபாலன்
தமர்லா சென்னப்ப நாயக்கரின் மகன் . இவரின் தாயார் வெங்கம்மா ஆவார் . இவர் கவிஞரும், நூலாசிரியரும் ஆவார். .
# சந்திரகிரி கோட்டை



**சந்திரகிரி கோட்டை** (**Chandragiri Fort, Andhra Pradesh**) 11ம் நூற்றாண்டில் கட்டப்பட்ட வரலாற்றுச் சிறப்புமிக்க கோட்டையாகும். இக்கோட்டை தற்கால ஆந்திரா மாநிலத்தின் சித்தூர் மாவட்டத்தின் உள்ள திருப்பதி நகரத்தின் அருகே சந்திரகிரி எனுமிடத்தில் உள்ளது. இக்கோட்டையை 13ம் நூற்றாண்டில் யாதவ மன்னர்கள் கட்டினாலும், விஜயநகரப் பேரரசர்கள் இதனை நன்கு பயன்படுத்தினர்.  

## வரலாறு

1367ல் விஜயநகரப் பேரரசு ஆட்சிக்கு வருவதற்கு மூன்று நூற்றாண்டுகளுக்கு முன்னர், சந்திரகிரி பகுதியை ஆண்ட யாதவ மன்னர்களால் சந்திரகிரி கோட்டை கட்டப்பட்டது.  

விஜயநகரப் பேரரசர் சாளுவ நரசிம்ம தேவ ராயன் (1485-1491) காலம் முதல் இக்கோட்டை புகழ் பெற்று விளங்கியது. விஜயநகரப் பேரரசரசின் நான்காவது தலைநகரமாக சந்திரகிரி கோட்டை விளங்கியது. கோல்கொண்டா சுல்தான், பெனுகொண்டாவை தாக்கியபோது, விஜயநகர மன்னர்கள், சந்திரகிரி கோட்டையை தலைநகராகக் கொண்டு ஆட்சி செய்தனர். 1646ல் சந்திரகிரி கோட்டை கோல்கொண்டாவுடன் இணைக்கப்பட்டு, மைசூர் இராச்சியத்தின் ஆட்சியின் கீழ் சென்றது.  

1792 முதல் இக்கோட்டை பாழடைந்து, பயன்பாட்டில் இல்லாது போயிற்று.தற்போது இக்கோட்டையில் உள்ள இராஜா மகால் அரண்மனை இந்தியத் தொல்லியல் ஆய்வகத்தின் பராமரிப்பில் உள்ளது.  

ஆகஸ்டு 1639ல் பிரித்தானிய கிழக்கிந்திய கம்பெனிக்கு சந்திரகிரி கோட்டையை பயன்படுத்திக் கொள்ள, காளஹஸ்தி நாயக்க மன்னர் தமர்லா சென்னப்ப நாயக்கர் அனுமதி வழங்கினார்.  

## இதனையும் காண்க
- காளஹஸ்தி நாயக்கர்கள்
# திருக்கனூர்


**திருக்கனூர்** (Thirukkanur) இந்தியாவின், புதுச்சேரி மாநிலத்தில் உள்ள ஒரு கிராமமாகும். இது வில்லியனூர் வட்டம் மற்றும் மண்ணாடிப்பட்டு நகராட்சிக்கு உட்பட்ட 16 கிராமங்களில் ஒன்றாகும். இந்த கிராமமானது தமிழ்நாட்டின் கிழக்கு மற்றும் மேற்கு பகுதியில் உள்ள எல்லைகளின் ஒன்றாகும்.  

இங்கு சுகாதார நிலையம், காவல் நிலையம், தபால் நிலையம், மின்சார அலுவலகம், சார்பதிவாளர் அலுவலகம் ஆகியவை உள்ளன. இந்த கிராமத்தின் முக்கியத் தொழில் விவசாயம் ஆகும். இதன் சுற்றுவட்டார கிராமங்களுக்கு தேவையான அனைத்து பொருட்களும் இக்கிராமத்தில் உள்ள சந்தைகளில் கிடைக்கின்றது.  

## போக்குவரத்து
இது புதுச்சேரி மற்றும் விழுப்புரத்திற்கு நடுவே உள்ளது. இங்கிருந்து விழுப்புரம் 21 கி.மீ தொலைவிலும், புதுச்சேரி 24 கி.மீ தொலைவிலும் உள்ளது. இதன் அருகில் உள்ள விமான நிலையம், புதுச்சேரி விமான நிலையம் (25 கி.மீ) ஆகும்.
# திராவிட இயக்கத் தமிழர் பேரவை


**திராவிட இயக்கத் தமிழர் பேரவை** என்பது திராவிட இயக்கத்தினை அடித்தளமாகக் கொண்டு, அடுத்த தளங்களில் கிளை விரித்து, "ஆரியத்தால் வீழ்ந்தோம், திராவிடத்தால் எழுந்தோம்” என்ற கருத்தாக்கத்தை அடிப்படையாகக் கொண்டு தொடக்கப்பட்ட இயக்கம் ஆகும்.  

இப்பேரவையின் தலைவர் சுப. வீரபாண்டியன்.  

இப்பேரவை 22 சனவரி 2007ஆம் ஆண்டு சென்னை கலைவாணர் அரங்கத்தில் தொடங்கப்பட்டது.  
|-  
|சிங்கராயர் ஆரோக்கியசாமி  
| |துணைப் பொதுச் செயலாளர்கள்  
|-  
|சந்தானம்  
|இளைஞர் அணிச் செயலாளர்  
|}
# அலடிக்காடு


**அலடிக்காடு** ,இந்தியாவில் ,தமிழ்நாடு,  தஞ்சாவூர் பட்டுக்கோட்டை வட்டாரத்தில் உள்ள ஒரு கிராமம் ஆகும்.  

## விளக்கப்படங்கள்
2001 மக்கள் தொகை கணக்கெடுப்பின்படி, மொத்தம்777 மக்களும், இதில்   389 ஆண்களும் 388 பெண்களும்  ஆண்களைக் உள்ளனர். பாலின விகிதம் 997. கல்வியறிவு விகிதம் 65.89 ஆகும்.
# அண்டமி

**அண்டமி** (*Andami*) என்பது இந்தியாவின் தமிழ்நாடு, தஞ்சாவூர் மாவட்டத்தில் உள்ள பட்டுக்கோட்டை தாலுக்காவில் உள்ள ஓர் ஊர். இது முசுகுந்தன் சமூகத்தின் 32 கிராமங்களில் ஒன்றாகும்.  

2001 மக்கள் தொகை கணக்கெடுப்பின்படி, அண்டமியின் மொத்த மக்கட்தொகை 1337 ஆகும், இதில் 624 ஆண்களும் 713 பெண்களும் உள்ளனர். பாலின விகிதம் 1143. கல்வியறிவு விகிதம் 70.5 ஆகும்.  

## இவ்வூரில் பிறந்தவர்கள்
- சுவாமி சிமரணானந்தா, இராமகிருட்டிண இயக்கத்தின் 16-ஆவது தலைவர்